
Budapest Főváros XIV. Kerület Zugló Önkormányzata
Alpolgármestere

Szám: 123-451/2022 

Nyilvános ülésen tárgyalandó!  

Napirend száma: …….

Képviselő-testület 

2022. június 28-i ülésére

Tisztelt Képviselő-testület!

Tárgy:

A Zuglói Egészségügyi Szolgálat egészségügyi szolgáltatások térítési díjairól szóló Szabályzatának jóváhagyása
I. Előzmények

               A Zuglói Egészségügyi Szolgálat (a továbbiakban: ZESZ) egészségügyi szolgáltatások térítési díjairól szóló Szabályzata (a továbbiakban: Szabályzat) 2016. évben került kiadásra. A ZESZ finanszírozási szerződéssel rendelkezik a Nemzeti Egészségbiztosítási Alapkezelővel (a továbbiakban: NEAK). A szerződés keretében az általános járóbeteg szakellátás a jogszabályi előírásoknak megfelelően teljes-körűen finanszírozásra kerül, amelyeknek szabályozása, díjtétele, elszámolása és számlázása a hatályos jogszabályoknak megfelelően történik.

A Szabályzat a NEAK által finanszírozás keretében nem elszámolható betegellátási szolgáltatási díjtételeket, továbbá a fizetési kötelezettséggel érintett személyek meghatározását tartalmazza.

A ZESZ felülvizsgálta a Szabályzatot és a módosított dokumentumot megküldte a fenntartó részére jóváhagyás céljából. 
A felülvizsgálat során az alábbi módosítások, kiegészítések kerültek megfogalmazásra:
· a meghatározásokhoz bekerült a sürgős szükség fogalma, valamint az e körbe tartozó állapotok és betegségek részletes felsorolása (minden esetben ingyenes az ellátás),
· az általános szabályokhoz beemelésre kerültek az ellátási típusok, a térítési kategóriák összefüggését bemutató táblázat, amikor fizetnie kell a páciensnek az ellátásért,

· 4.1.1. pont tartalmazza a teljes és részleges ellátás közötti különbség bemutatását,
· 4.1.2. pontba bekerült a jogviszonyellenőrzésre vonatkozó kiegészítés alapellátás esetében,
· 4.1.3.1. pontban pontosításra került a készpénzfizetés folyamata,
· 4.1.3.2. bankkártyás fizetés lehetőségének hivatkozása (jelenleg nem tudjuk biztosítani). 

5.1. melléklet: 

· a szakorvosi vélemény díjazásának megnevezése pontosításra került a jogszabály szerint,
· 2. oldal: megfogalmazásra került a járványügyi érdekből végzett immunizálás, PCR vizsgálat, antitest kimutatás, tüdőszűrés.

5.2. melléklet:

· minden szakmánál külön megjelenített az alap- és szakmaspecifikus vizsgálatok köre,
· a diagnosztikáknál (röntgen, ultrahang és labor) részletesen felsorolásra került a térítés ellenében végzett vizsgálatok listája.

A térítési díjak nem voltak egységesen meghatározva, a mostani szabályozás egységesen 10-szeres szorzót használ. Több intézmény (pl. Uzsoki Utcai Kórház, XI., XV. és XVI. kerületi szakrendelő) térítési díjszabályzatát alapul véve lett megállapítva a pontérték 10-szerese, mint teljes térítési díj.

II. Vélemények

A döntés meghozatalában releváns jogszabályi környezetet elsősorban az alább felsorolt jogszabályok alkotják:
A térítési díj ellenében igénybe vehető egyes egészségügyi szolgáltatások térítési díjáról szóló 284/1997. (XII. 23.) Korm. rendelet 1. § (6) bekezdése szerint az állami és önkormányzati tulajdonban lévő egészségügyi szolgáltató hatáskörében megállapítható térítési díjak megállapításának, nyilvánosságra hozatalának és befizetésének rendjét, valamint a szolgáltató által megállapított térítési díj mérséklésére, illetve elengedésére vonatkozó rendelkezéseket a szolgáltató – a fenntartó által jóváhagyott – szabályzatban állapítja meg.
Budapest Főváros XIV. Kerület Zugló Önkormányzata Képviselő-testületének a Budapest Főváros XIV. Kerület Zugló Önkormányzata Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelet 6. melléklete szerint a Népjóléti Bizottság véleményezi az egészségügyi intézmények működésével és létszámával összefüggő döntési javaslatot. 
Jogi Főosztály véleménye: 

Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Gazdasági Főosztály véleménye:
A térítési díjak változása előirányzat módosítást indukál, mely összegszerűségének megállapítását követően át kell vezetni a költségvetésen.

III. Bizottsági vélemények

Az előterjesztést a Pénzügyi és Költségvetési Bizottság, valamint a Népjóléti Bizottság tárgyalja. 
IV. Döntési javaslat 

 

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozathozatal a Magyarország helyi önkormányzatairól szóló 2011. évi CLXXXIX. törvény 42. § 1. pontja és 50. §-a alapján minősített szótöbbséget igényel.
Budapest, 2022. június 8.






Rózsa András




                        alpolgármester
Mellékletek felsorolása:

1. melléklet: határozatai javaslat

2. melléklet: egészségügyi szolgáltatások térítési díjairól szóló Szabályzat és mellékletei

Az előterjesztést készítette: 

dr. Szűcs Krisztina – Humánszolgáltatási Főosztály Intézményfelügyeleti Osztály
1. melléklet a 123-451/2022. előterjesztéshez

Budapest Főváros XIV. Kerület Zugló Önkormányzata Képviselő-testülete

…/2022. (… …) önkormányzati határozata
a Zuglói Egészségügyi Szolgálat egészségügyi szolgáltatások térítési díjairól szóló Szabályzatának jóváhagyásáról

1. Budapest Főváros XIV. Kerület Zugló Önkormányzata Képviselő-testülete a Zuglói Egészségügyi Szolgálat egészségügyi szolgáltatások térítési díjairól szóló Szabályzatát, 2022. augusztus 1. napjával történő hatálybalépéssel jóváhagyja. 

2. Budapest Főváros XIV. Kerület Zugló Önkormányzata Képviselő-testülete felhatalmazza a Zuglói Egészségügyi Szolgálat vezetőjét a Szabályzatban foglalt rendelkezések végrehajtására.
Határidő:              azonnal

Felelős:
Zuglói Egészségügyi Szolgálat igazgató főorvosa

